Súradnice: 42°03′22″S 24°44′37″V﻿ / ﻿42,056173°S 24,743521°V﻿ / 42.056173; 24.743521

**Chrám svätého Juraja** (bulh. Църква „Свети Георги" – *Cărkva „Sveti Georgi"*) je monastiersky chrám Bulharskej pravoslávnej cirkvi z prvej polovice 19. storočia, ktorý sa nachádza v areáli Belaštenského monastiera pri dedine Belaštica v Plovdivskej oblasti v južnom Bulharsku.

Stavba má pridelený štatút kultúrnej pamiatky miestneho významu.

Dejiny
------

Celkový pohľad na chrám zo západu
Výstavba chrámu prebehla v roku 1831. V roku 1839 – 1840 bol chrám vyzdobený freskami. V januári 1878 bol chrám vypálený v priebehu bojov medzi ruskými a tureckými vojskami, ktoré prebiehali v areáli medzi dedinami Părvenec a Brestnik v priebehu Rusko-tureckej osloboditeľskej vojny, vzápätí bol však reštaurovaný z prostriedkov obyvateľov Belaštice.

V roku 1980 získal chrám spolu s celým areálom monastiera štatút kultúrnej pamiatky miestneho významu. Od roku 2000 prebiehali na chráme niekoľko rokov rešturačné práce.

Charakteristika
---------------

### Výzdoba

Chrám bol vyzdobený fresky s vysokou umeleckou hodnotou, ktorých autorom bol jeden z najvýznamnejších bulharských zografov Zachari Zograf v spolupráci s jeho žiakmi. Fresky sa však nezachovali, keďže potom, čo sa monastier s chrámom dostal na niekoľko desiatok rokov do správy gréckeho duchovenstva, grécki mnísi nechali túto výzdobu odstrániť. V súčasnosti sú tak vnútorné steny chrámu len obielené vápnom.

V priestore pred prestolom v chráme sa nachádza časť granitového stĺpu vysoká približne 85 cm, na ktorej sa nachádzali reliéfy a nadpisy zhotovené v 2. storočí, ani tie sa však do súčasnosti nezachovali, boli však v minulosti preskúmané a opísané G. Cukalasom a A. Dumontom. Boli sústredené do dvoch pásov. V hornom páse bol reliéf zobrazujúci dvoch jazdcov na koňoch a pod reliéfom sa nachádzal nápis *Alexandros Filipu Agoreos*. V dolnom páse boli vyobrazené figúry troch chlapcov a jednej ženy a grécky nápis, ktorý v preklade znamenal *Svojim deťom*.

V pivničných priestoroch chrámu sa na stene nachádza ktitorský (sponzorský) nápis, ktorý je napísaný na mramorovej vo forme básne a je venovaný sponzorom výstavby kašny v monastierskom dvore.

Ďalšími významnými súčasťami výzdoby chrámu je vzácny ikonostas, z roku 1777 darovaný chrámu chadžim Jovanom zo Stanimaky (dnešný Asenovgrad), ikona svätej Bohorodičky z roku 1772 a diskos z konca 18. storočia.

Štatút a dôvod pamiatkovej ochrany
----------------------------------

Kategória: kultúrna pamiatka miestneho významu

Rok vyhlásenia: 1980

Dôvod pamiatkovej ochrany: architektonicko-staviteľská hodnota budovy

Galéria
-------

* pohľad na chrám z juhupohľad na chrám z juhu
* pohľad na juhozápadnú časť budovy s chrámovou predsieňoupohľad na juhozápadnú časť budovy s chrámovou predsieňou
* pohľad na východnú fasádu chrámupohľad na východnú fasádu chrámu
* pohľad na južnú fasádu chrámupohľad na južnú fasádu chrámu
* pohľad na západnú fasádu chrámupohľad na západnú fasádu chrámu
* detailný pohľad na vrchnú časť východnej fasádydetailný pohľad na vrchnú časť východnej fasády
* schodisko vedúce k chrámu z monastierskeho dvoraschodisko vedúce k chrámu z monastierskeho dvora

Referencie
----------

1. 1 2 3 4 5 6 7  Национален институт за недвижимо културно наследство. *НИНКН: Област Пловдив* [online]. ninkn.bg, [cit. 2024-03-07]. Dostupné online.
2. 1 2  PEJČEV, Pejčo. *Selo Belaštica – minalo i nastojašte*. Plovdiv : Pejčev/Nova prints, 2011. 176 s. S. 138 – 145.
3. 1 2 3 4 5 6  DOJČINOV, Dojčin. *Plovdivski svetini*. Plovdiv : Kompas P, 2005. 152 s. ISBN 954-91-422-2-1. S. 48 – 57.

Iné projekty
------------

Commons
* Spolupracuj na Commons Commons ponúka multimediálne súbory na tému **Chrám svätého Juraja (Belaštenský monastier)**